Diari Oficial de la Generalitat Valenciana


Sumari del DOGV 2652, del 26-12-1995 (1995/837020)

RESOLUCIÓ de 17 de novembre de 1995, de la Direcció General de Treball, per la qual es disposa el registre i publicació de l'acord d'adhesió del Consorci de Gestió del Centre d'Exposicions i Activitats Artesanals de la Comunitat Valenciana al II Conveni Col·lectiu del Personal Laboral al Servei de l'Administració Autonòmica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2652

Data del DOGV
:   26-12-1995

Secció del DOGV
:   ALTRES DISPOSICIONS

Número del document
:   1995/837020


Data del document
:   17-11-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 17 de novembre de 1995, de la Direcció General de Treball, per la qual es disposa el registre i publicació de l'acord d'adhesió del Consorci de Gestió del Centre d'Exposicions i Activitats Artesanals de la Comunitat Valenciana al II Conveni Col·lectiu del Personal Laboral al Servei de l'Administració Autonòmica.
  
Vist el text de l'acord d'adhesió al II Conveni Col·lectiu del Personal Laboral al Servei de l'Administració Autonòmica, presentat davant aquesta Direcció General en data 07.09.95, signat el 12.06.95 d'una part, per la directora-gerent del Consorci i, d'altra, pel secretari de FSP-UGT, segons el que disposen els articles 90 i 92.1 del Reial Decret Legislatiu 1/1995, de 24 de març, pel que s'aprova el Text Refós de la Llei de l'Estatut dels Treballadors i, el articles 2 i següents del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències transferides segons el Reial Decret 4.105/1982, de 29 de desembre, resol:
  
  
  
Primer
  
Ordenar la inscripció en el Registre de Convenis Col·lectius de Treball, d'aquesta Direcció General, i dipòsit del text original de l'acord d'adhesió, amb notificació a la Comissió Negociadora.
  
  
  
Segon
  
Disposar-ne la publicació en el Diari Oficial de la Generalitat Valenciana.
  
  
València, 17 de novembre de 1995.- El director general de Treball: José Luis Colvée Millet.
  
  
  
  
Acord entre el Consorci de Gestió del Centre d'Exposicions i Activitats Artesanals de la Comunitat Valenciana
  
  
REUNITS:
  
D'una part, la directora-gerent del Consorci de Gestió del Centre d'Exposicions i Activitats Artesanals de la Comunitat Valenciana, en la condició del seu càrrec.
  
I d'altra, Gonzalo Fernández Martínez, com a secretari del Sector d'Administració Autonòmica, FSP-UGT.
  
Conforme amb el que estableix l'article 92 del Reial Decret Legislatiu 1/1995, de 25 de març, pel qual s'aprova el text refós de la Llei de l'Estatut dels Treballadors, i també l'article 2 del II Conveni per al Personal Laboral al Servei de l'Administració de la Generalitat Valenciana, subscrit el 15 de maig de 1995, entre el representant de l'Administració Autonòmica i les centrals sindicals Unió General de Treballadors i Comissions Obreres.
  
  
  
ACORDEN:
  
  
Primer
  
Adherir-se de comú acord a la totalitat del II Conveni Col·lectiu per al Personal Laboral al Servei de l'Administració de la Generalitat Valenciana, subscrit per les dues parts el 15 de maig de 1995 i ratificat per acord del Consell de data 16 de maig de 1995, ja que actualment estan afectats pel Primer Conveni Col·lectiu del Personal al Servei de l'Administració Autonòmica.
  
  
  
Segon
  
Comunicar a l'autoritat laboral de la Conselleria de Treball i Afers Socials i Seguretat Social còpia d'aquest acord per al seu registre i publicació.
  
  
Tercer
  
El present acord d'adhesió, de conformitat per les dues parts, entrarà en vigor el dia següent al de la publicació del II Conveni Col·lectiu per al Personal Laboral al Servei de l'Administració de la Generalitat Valenciana en el Diari Oficial de la Generalitat Valenciana.
  
I en prova de conformitat, se signa el present acord en sis exemplars, en lloc i data dalt indicat.
  
  
Cristina Cabrelles Vidal Gonzalo Fernández Martínez
  
Directora-gerent Secretari FSP-UGT
  
 Sector Administració Autonòmica